যিন্দিক

যিন্দিক (বহুবচন: যানাদিকা, )‌ ইসলামি সংস্কৃতিতে ব্যবহৃত একটি পরিভাষা। এটি এমন ব্যক্তিকে বোঝায় যে প্রকাশ্যে ইসলামের অনুসারী হিসেবে দাবি করে এবং অন্তরে কুফরি আকিদা লালন করে। আব্বাসীয় আমলে, বিশেষ করে আল-মাহদি এবং হারুনুর রশিদ এর শাসনামলে যিন্দিক পরিভাষাটি প্রবলভাবে প্রচলিত হয়। আব্দুল্লাহ ইবনুল মুকাফফা', ইবনে আল-রাওয়ান্দি, এবং আবু ঈসা আল-ওয়াররাক ছিলেন এই অভিযোগে অভিযুক্ত ব্যক্তিদের মধ্যে অন্যতম।

পটভূমি
বুৎপত্তি
যিন্দিক শব্দটি আরবরা ফার্সি যন্দু শব্দ থেকে গ্রহণ করে, যা পারস্যের পবিত্র গ্রন্থ জেন্দাবেস্তার নির্দেশক। 
ইতিহাস
ঐতিহাসিকভাবে ধারণা করা হয় যে, “যিন্দিক” পরিভাষাটি প্রথম মুসলিমদের দ্বারা ব্যবহৃত হয় মানি ধর্মের অনুসারী, পৌত্তলিক, জাদুকর,  মিথ্যা নবুওয়াতের দাবিদার এবং যারা পৃথিবীতে দুটি শাশ্বত শক্তির (আলো ও অন্ধকার) অস্তিত্বে বিশ্বাসী, তাদের বর্ণনা করতে। তবে, ধীরে ধীরে এই পরিভাষাটি নাস্তিক, ধর্মদ্রোহিতা এবং বিদায়াত পন্থীদের ক্ষেত্রেও প্রয়োগ হতে শুরু করে। অনেকে এই পরিভাষাটি এমন কবি ও লেখকদের ক্ষেত্রেও ব্যবহার করেন, যারা মুসলিমদের চোখে উচ্ছৃঙ্খল জীবনযাপন করেন। এছাড়াও “যিন্দিক” পরিভাষা দ্বারা ইসলামের মৌলিক নীতি লঙ্ঘনকারী অথবা কিছু প্রসঙ্গে আল্লাহ ও পরকালে অবিশ্বাসী ব্যক্তিদের বোঝাতেও ব্যবহৃত হয়।

ইবনে তাইমিয়্যাহ সহ অন্যরা “যিন্দিক” পরিভাষাকে মুনাফিক বা কপটতা অর্থে ব্যবহার করেন। তার মতে,
আবার, কিছু ব্যাখ্যাকার 'যিন্দিক' বা 'যানাদিকা'কে একটি ফার্সি শব্দ থেকে উদ্ভূত বলে মনে করেন, যার অর্থ হলো জেন্দের অনুসারী অর্থাৎ জরাথুস্ট্রবাদের প্রতিষ্ঠাতা জরাথুস্ট্রের ধর্মগ্রন্থ আবেস্তার প্রাচীন ব্যাখ্যার অনুসারী।

যিন্দিক ও অন্যান্য কুফরির মধ্যে পার্থক্য
কিছু ইসলামি পরিভাষা প্রায়শই ব্যবহৃত হয়, যা বিভিন্ন ধরনের বিশ্বাস ও আচরণের সূক্ষ্ম পার্থক্য নির্দেশ করে:
যিন্দিক: এই পরিভাষাটি এমন ব্যক্তিকে বোঝায় যে বাইরে নিজেকে মুসলিম হিসেবে পরিচয় দেয়, কিন্তু গোপনে কুফর ও বিদআত পোষণ করে। তার এই গোপন শত্রুতা একজন মুনাফিকের চেয়েও গুরুতর। অর্থাৎ, যিন্দিক হলো সে যে মৌখিকভাবে নবুয়তকে স্বীকার করলেও অন্তরে ইসলামের বিধি-বিধানের প্রতি বিরূপ মনোভাব রাখে অথবা ধ্বংসাত্মক চিন্তা-ভাবনা লালন করে।
মুনাফিক: মুনাফিক হলো সেই ব্যক্তি যে প্রকাশ্যে কথা ও কাজে নিজেকে মুসলিম হিসেবে উপস্থাপন করে, কিন্তু গোপনে এর বিপরীত কাজ করে। অর্থাৎ, বাইরে ভালো দেখায় কিন্তু অন্তরে মন্দ বা খারাপ উদ্দেশ্য লুকিয়ে রাখে। মুনাফিকি ইসলামের দৃষ্টিতে একটি জঘন্যতম বড় পাপ এবং ঈমানের জন্য অত্যন্ত বিপজ্জনক।
কাফির: কাফির সেই ব্যক্তিকে বলা হয় যে আল্লাহ, তার একত্ববাদ, নবুয়ত অথবা ঈমানের মৌলিক স্তম্ভগুলোর কোনো একটিকে অস্বীকার করে—হোক তা সরাসরি প্রত্যাখ্যানের মাধ্যমে অথবা মুখ ফিরিয়ে নেওয়ার মাধ্যমে। কাফিরকে ইসলামের গণ্ডির বাইরে ধরা হয় এবং শরিয়ত অনুযায়ী তাদের ক্ষেত্রে জিহাদ ও শাস্তির বিধান প্রযোজ্য হয়।
নাস্তিক (মুলহিদ): নাস্তিক হলো সে যে আল্লাহকে এবং তার অস্তিত্বকেই সম্পূর্ণরূপে অস্বীকার করে। এ কারণে তারা যেকোনো ধরনের উপাসনা বা আল্লাহর প্রভুত্ব স্বীকার করা থেকে বিরত থাকে। মহাবিশ্বের সৃষ্টিকর্তার অস্তিত্ব অস্বীকার করার কারণে নাস্তিককে কুফরের গভীরতম স্তরে অবস্থানকারী বলে গণ্য করা হয়।
প্রখ্যাত যিন্দিক ব্যক্তিত্ব
ইবনে নাদিমের কিতাব-ই-ফিহরিস্ত অনুসারে, যিন্দিকদের কয়েকটি গোষ্ঠী  ছিল। এদের মধ্যে একটি হলো মানি ধর্মাবলম্বী গোষ্ঠী, যারা মানি ধর্মে গভীরভাবে বিশ্বাসী ছিল। আরেকটি শাখা হলো মুতাজিলা বা কালামপন্থী। এদের দ্বারা সেইসব সংশয়বাদীদের বোঝানো হয় যারা ধর্মীয় বিতর্কে লিপ্ত থাকত। এই দলের উল্লেখযোগ্য ব্যক্তিরা হলেন সালেহ ইবনে আবদুল কুদ্দুস, আবু ঈসা আল-ওয়াররাক এবং নু'মান ইবনে আবু আল-আওজা। সবশেষে, ছিল সাহিত্যিক যিন্দিকদের একটি গোষ্ঠী। এই দলে অন্যতম প্রধান ব্যক্তিত্ব ছিলেন বাশশার ইবনে বুর্দ।

বাশশার ইবন বুর্দের একটি প্রসিদ্ধ কবিতা রয়েছে, যেখানে তিনি যিন্দিকার সংজ্ঞাকে জরথুষ্ট্রধর্মের কাছাকাছি বলে উল্লেখ করেন। ঐ কবিতায় তিনি বলেন,
ইবলিস তোমাদের পিতা আদমের চেয়ে শ্রেষ্ঠ
অতএব, হে পাপাচারীরা, বুঝে নিও সত্যটা।
ইবলিসের উপাদান আগুন, আর আদমের মাটি;
এবং মাটি কখনো আগুনের উচ্চতায় উঠতে পারে না।
তার আরেক কবিতায় তিনি যিন্দিকাকে মুনাফিকি বা কপট বিশ্বাসের সমতুল্য হিসেবে উপস্থাপন করেন। ঐ কবিতায় তিনি বলেন,
আমি নামাজে উপস্থিত থাকি,
তবে নামাজিদের কাছে আমি এক হাস্যকর চরিত্র
যদি তারা আমাকে লক্ষ্য করে।
তারা যখন রুকু করে, আমি তখন বসে থাকি;
তারা সিজদায় যায়, আমি মাথা উঁচু করি।
আর আমি জানি না, তাদের ইমাম সালাম ফেরালে
কত রাকাত নামাজ হলো!
আব্দুর রহমান বাদাভীর "ইসলামে নাস্তিকতার ইতিহাস" গ্রন্থ অনুসারে, যিন্দিকরা বাগদাদ, আলেপ্পো, মক্কা, বসরা এবং কুফার মতো বিভিন্ন অঞ্চলে বসবাস করতো। তাদের বিরুদ্ধে সবচেয়ে প্রচলিত অভিযোগগুলো ছিল ইসলামি কর্তব্য যেমন - রোজা, নামাজ এবং হজ্ব পরিত্যাগ করা অথবা এই দাবি করা যে তারা কুরআনের চেয়েও উৎকৃষ্ট ভাষায় লেখা তৈরি করতে সক্ষম।
ইবনে আল-রাওয়ান্দি

আবু আল-হাসান আহমেদ ইবনে ইয়াহিয়া ইবনে ইসহাক আল-রাওয়ান্দি, যিনি ইবনে আল-রাওয়ান্দি নামেই বেশি পরিচিত, একজন প্রভাবশালী ও বিতর্কিত চিন্তাবিদ ছিলেন। তিনি নিজের জন্মস্থান ইরানের রাওয়ান্দ গ্রাম থেকে শুরু করে বিভিন্ন মতাদর্শিক পর্যায় অতিক্রম করেন। তিনি রে শহরে জ্ঞান অর্জন করেন এবং সেখানে আল-ইবতিদা ওয়া আল-ই'আদা (সৃষ্টি ও পুনঃসৃষ্টি) এবং আল-আসমা ওয়া আল-আহকাম (নাম ও বিধান) গ্রন্থগুলো রচনা করেন, যা ইবনে আল-রাওয়ান্দির গভীর ইসলামি বিশ্বাসের সময়কে প্রতিফলিত করে।

তবে, তিনি দ্রুতই তাওহীদ, কিয়ামত, আল্লাহর ন্যায়বিচার ও গুণাবলী, শরিয়ত ও ফরজের সমালোচনা এবং আল্লাহর অস্তিত্ব ও বিশ্বের অনন্তকালিনতা অস্বীকার করার পথে যাত্রা শুরু করেন। তার মৃত্যু নিয়েও বিতর্ক রয়েছে; কিছু সূত্র মতে, তার মৃত্যুর সময় বয়স ছিল ৩৬ বা ৪০ বছর, আবার অন্য সূত্রগুলো ইঙ্গিত করে যে তিনি ৮০ বছর বয়সে মারা যান।

ইবনে রাওয়ান্দি বেশ কয়েকটি বিতর্কিত  গ্রন্থ রচনা করেন, এর মধ্যে উল্লেখযোগ্য রচনাগুলোর মধ্যে রয়েছে আত-তাজ, আবাছ আল-হিকমাহ (যেখানে তাওহিদের সমালোচনা ও পৌত্তলিকতার পক্ষে আলোচনা), আদ-দামিক (কুরআনের বিরোধিতা), আল-ফারান্দ (নবীদের প্রেরণ ও বার্তার সমালোচনা), এবং আত্ব-তাবায়ি, আয-যুমুররুদ, ও আল-ইমামাহ। গ্রন্থ আল-ইমামাহ-তে তিনি হিজরতের সময়কার মুহাজির ও আনসার সাহাবিদের সমালোচনা করেন। কারণ তারা রাসূলের পর নিজেরাই খলিফা নির্বাচন করেছিলেন। তিনি দাবি করেন যে,
ইবনে রাওয়ান্দির কিছু মতামত সংক্ষেপে নিম্নরূপ:historyatheism.pdf 
আল্লাহর জন্য রাসুল পাঠানো বা তার কোনো সৃষ্টিকে নবি হিসেবে নিযুক্ত করে মানুষকে সঠিক পথে ও কল্যাণের দিকে পরিচালিত করা বাধ্যতামূলক নয়। কারণ আল্লাহর ক্ষমতা ও জ্ঞান রয়েছে যে, তিনি মানুষকে তাদের স্বভাবজাত বৈশিষ্ট্য দ্বারা সঠিক পথে ও উন্নতির দিকে নিয়ে যেতে পারেন।
সৃষ্টিকর্তা ও মূল উৎস সম্পর্কে মানুষের ধারণাগুলো বিভ্রান্তি ও পৌরাণিক কাহিনীতে আচ্ছন্ন, কারণ মানুষের বুদ্ধি বা চিন্তাশক্তি সৃষ্টিকর্তাকে উপলব্ধি করতে অথবা তার গুণাবলী জানতে অক্ষম।
মৃত্যুর রহস্য অজানা। মানুষ সৃষ্টির পর থেকেই মৃত্যু ঠেকানোর চেষ্টা করে আসছে, কিন্তু আজও ব্যর্থ। এর রহস্য সম্ভবত কখনোই উদ্ঘাটন করা যাবে না। কেউ জানে না কীভাবে তারা মারা যাবে, এমনকি অন্যের মৃত্যু দেখেও এর গভীরতা বোঝা অসম্ভব।
মানুষ নিজেদের এই বাস্তবতা বোঝাতে অক্ষম যে, তাদের মৃত্যু হবে এবং এই অস্তিত্ব থেকে তারা বিলীন হয়ে যাবে। মানুষের মধ্যে এমন একটি অনুভূতি কাজ করে যে, তারা কখনোই মারা যাবে না। এমনকি কবরে শায়িত হওয়ার পরও তারা জীবিত থাকবে এবং টিকে থাকবে, যদিও তা ভিন্ন কোনো রূপে বা এই দুনিয়ার অস্তিত্ব থেকে আলাদা কোনো সৃষ্টি হিসেবে।
ইবনে আল-রাওয়ান্দির মতে: বদরের যুদ্ধে আল্লাহ যে ফেরেশতাদের পাঠিয়েছিলেন, তারা ছিলেন "দুর্বল আক্রমণ শক্তির অধিকারী এবং কম ক্ষমতাধর"। তাই তারা ৭০ জনের বেশি লোককে হত্যা করতে পারেননি। আর উহুদের যুদ্ধে কোনো ফেরেশতা অবতীর্ণ হননি, বরং সেই দিনে, যখন পরিস্থিতি বিপর্যয়কর হয়ে ওঠে, তখন নবি ভীত হয়ে নিহতদের ভিড়ে আত্মগোপন করেন।
কাবাঘরের চারপাশে তাওয়াফ করা, অন্যান্য ঘরের চারপাশে ঘোরার চেয়ে ভিন্ন কিছু নয়।
ইবনুল মুকাফফা'
আব্দুল্লাহ ইবনে মুকাফফা, যিনি ইবনুল মুকাফফা' নামে পরিচিত, ১০৬ হিজরিতে খোরাসানে জন্মগ্রহণ করেন। তিনি ফার্সি, ভারতীয় এবং গ্রিক সংস্কৃতি সম্পর্কে অবগত ছিলেন, পাশাপাশি তার আরবি ভাষার বর্ণনাও ছিল অত্যন্ত স্পষ্ট ও প্রাঞ্জল। কালিলা ওয়া-দিমনা গ্রন্থটি ইবনুল মুকাফফার অন্যতম গুরুত্বপূর্ণ ও প্রসিদ্ধ রচনা হিসেবে বিবেচিত।

অনেকের ধারণা, আব্বাসীয় খিলাফতের অভ্যন্তরীণ রাজনৈতিক দ্বন্দ্বের অংশ হিসেবে তার বিরুদ্ধে যিন্দিকের অভিযোগ আনা হয়। তবে অন্যরা তার কিছু লেখায়, বিশেষ করে "কালিলা ওয়া-দিমনা" গ্রন্থের 'বারজুয়াহ' অধ্যায়ে নাস্তিকতার ইঙ্গিত খুঁজে পান। সেখানে তিনি বলেন:
ইমাম জাহিজ তার গ্রন্থ কিতাব আল-মুয়াল্লিমিন-এ ইবনুল মুকাফফা' সম্পর্কে বলেন:
অন্যদিকে, ইবনে বাবাওয়ীর গ্রন্থ কিতাব আত-তাওহিদ-এ ইবনুল মুকাফফার একটি উক্তি উল্লেখ করা হয়েছে, যেখানে তিনি বলেন:

ইসলামে যিন্দিকদের প্রতি বিধান
ইমাম শাফিঈ বলেন:

আল-খাত্তাবি বলেন:
ইবনে বত্তাল বলেন:
ইবনে আবদুল বার বলেন:

যানাদিকা দমন
১৬১ হিজরিতে, আব্বাসীয় খলিফা আল-মাহদি  দেওয়ান আল-যানাদিকা (যানাদিকা দমন দপ্তর) প্রতিষ্ঠা করেন, এর উদ্দেশ্য ছিল যারা প্রকাশ্যে ইসলাম গ্রহণ করে কিন্তু অন্তরে কুফরি ও ধর্মদ্রোহ লুকিয়ে রাখে, তাদের শনাক্ত ও দমন করা। ইমাম তাবারি-সহ অধিকাংশ সূত্র মতে, এই দপ্তরটি ১৬৭ হিজরিতে প্রতিষ্ঠিত হয়েছিল। ইমাম তাবারি তার ঘটনাপঞ্জিতে ১৬৭ হিজরি সনের প্রসঙ্গে লেখেন:

আধুনিক ব্যবহার
কালক্রমে  মুসলিম ধর্মতাত্ত্বিকরা ‘যিন্দিক’ পরিভাষাটি এমন ব্যক্তিদের ক্ষেত্রে প্রয়োগ করতে শুরু করেন, যারা মুসলিম পরিচয় বজায় রাখলেও ইসলামের মৌলিক বিশ্বাস ও অনুশীলনের বিরোধী মতবাদে বিশ্বাস করে বা সে অনুযায়ী আচরণ করে। এদেরকে মুরতাদ ও কাফির হিসেবে গণ্য করা হয়। ইসলামি ফকিহদের মধ্যে এ বিচ্যুতির সুনির্দিষ্ট সীমা নির্ধারণ নিয়ে মতভেদ থাকলেও, বাস্তবে তারা সাধারণত "স্পষ্ট বিদ্রোহ বা প্রকাশ্য অবস্থানগত বিচ্যুতি" এটিকেই বিচ্ছিন্নতার প্রধান মানদণ্ড হিসেবে গ্রহণ করে থাকেন।

আধুনিক সময়ে, 'যিন্দিক' পরিভাষাটি মাঝে মাঝে এমন ধর্ম, সম্প্রদায় বা উপদলের অনুসারীদের বোঝাতে ব্যবহৃত হয়, যাদের উদ্ভব মুসলিম সমাজে হলেও মূলধারার মুসলমানরা তাদের ভ্রান্ত মতবাদ বা স্বতন্ত্র ধর্ম হিসেবে গণ্য করে। এই অর্থে, একজন যিন্দিককে ইসলামের মূলনীতিগুলির প্রতি অসংশোধনীয়ভাবে অবিশ্বস্ত বলে মনে করা হয়।

আরও দেখুন

নাস্তিক্যবাদ
আত্মা (দর্শন)
ধর্মদর্শন
ধর্মহীনতা
অজ্ঞেয়বাদ
শাহবাগী

তথ্যসূত্র

বহিঃসংযোগ

বিষয়শ্রেণী:ইসলামি পরিভাষা
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:নাস্তিক্যবাদ
বিষয়শ্রেণী:ধর্মহীনতা